




[image: ]ที่ มท ๐๘16.3/วว 						 กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐
						          มิถุนายน  ๒๕69
[bookmark: _Hlk169695335]เรื่อง	ประกาศรายชื่อสถานศึกษาสังกัดองค์กรปกครองส่วนท้องถิ่นนำร่องดำเนินงานระบบธนาคารหน่วยกิต
ระดับการศึกษาขั้นพื้นฐานและการอาชีวศึกษา
เรียน  ผู้ว่าราชการจังหวัด (ตามบัญชีรายชื่อแนบท้าย)
อ้างถึง  หนังสือกรมส่งเสริมการปกครองท้องถิ่น ที่ มท 0816.3/ว 1272 ลงวันที่ 12 มีนาคม 2569
[bookmark: _Hlk231920448]สิ่งที่ส่งมาด้วย	สำเนาประกาศกรมส่งเสริมการปกครองท้องถิ่น เรื่อง รายชื่อสถานศึกษาสังกัดองค์กรปกครอง
                  ส่วนท้องถิ่นนำร่องดำเนินงานระบบธนาคารหน่วยกิตระดับการศึกษาขั้นพื้นฐาน
                  และการอาชีวศึกษา ประกาศ ณ วันที่        มิถุนายน พ.ศ. 2569                  จำนวน 1 ชุด

		ตามที่ กรมส่งเสริมการปกครองท้องถิ่นประชาสัมพันธ์ให้สถานศึกษาสังกัดองค์กรปกครอง
ส่วนท้องถิ่นที่จัดการศึกษาระดับการศึกษาขั้นพื้นฐาน (ระดับมัธยมศึกษาตอนต้น ระดับมัธยมศึกตอนปลาย)
และการอาชีวศึกษาเข้าร่วมเป็นสถานศึกษานำร่องดำเนินงานระบบธนาคารหน่วยกิต เพื่อขับเคลื่อนระบบธนาคารหน่วยกิตระดับการศึกษาขั้นพื้นฐานและการอาชีวศึกษา สู่การปฏิบัติและผลักดันไปสู่การดำเนินงานที่เป็นระบบอย่างชัดเจน นั้น
	ในการนี้ กรมส่งเสริมการปกครองท้องถิ่นได้รับรายงานสถานศึกษาสังกัดองค์กรปกครองส่วนท้องถิ่น
ที่มีความประสงค์เข้าร่วมเป็นสถานศึกษานำร่องเพื่อดำเนินงานระบบธนาคารหน่วยกิตระดับการศึกษาขั้นพื้นฐาน (ระดับมัธยมศึกษา) และการอาชีวศึกษา จำนวน 65 แห่ง สังกัดองค์กรปกครองส่วนท้องถิ่น 46 แห่ง ใน 35 จังหวัด
จึงขอความร่วมมือจังหวัดส่งสำเนาประกาศกรมส่งเสริมการปกครองท้องถิ่น เรื่อง รายชื่อสถานศึกษาสังกัดองค์กรปกครองส่วนท้องถิ่นนำร่องดำเนินงานระบบธนาคารหน่วยกิตระดับการศึกษาขั้นพื้นฐาน และการอาชีวศึกษา ประกาศ ณ วันที่       มิถุนายน พ.ศ. 2569 ให้องค์กรปกครองส่วนท้องถิ่นต้นสังกัดของสถานศึกษาดังกล่าว
เพื่อประชาสัมพันธ์ให้สถานศึกษาทราบ และเตรียมความพร้อมการดำเนินงานระบบธนาคารหน่วยกิต
ระดับการศึกษาขั้นพื้นฐาน (ระดับมัธยมศึกษา) และการอาชีวศึกษา โดยกรมส่งเสริมการปกครองท้องถิ่น
จะแจ้งแนวทางการดำเนินงานต่อไป รายละเอียดปรากฏตามสิ่งที่ส่งมาด้วย
		จึงเรียนมาเพื่อโปรดพิจารณา
ขอแสดงความนับถือ

